Diari Oficial de la Generalitat Valenciana


Sumari del DOGV 5036, del 27-06-2005 (2005/7251)

RESOLUCIÓ de 10 de juny de 2005, del conseller de Relacions Institucionals i Comunicació, per la qual s'establixen les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes de televisió.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7251


Data del document
:   10-06-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * suport econòmic
    * ajuda a les empreses
    * programa audiovisual
    * ajuda pública
    * televisió
    * petita i mitjana empresa
    * indústria audiovisual

RESOLUCIÓ de 10 de juny de 2005, del conseller de Relacions Institucionals i Comunicació, per la qual s'establixen les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes de televisió. [2005/X7251]
  
La Generalitat considera prioritari recolzar el sector audiovisual de la nostra comunitat, a fi de potenciar una indústria audiovisual pròpia que es convertisca en un jaciment d'ocupació per als professionals del sector i, que a més contribuïsca decisivament a promocionar les senyes d'identitat i valors propis de la Comunitat Valenciana.
  
Amb esta finalitat i a fi de promoure un major desenvolupament del sector de la producció audiovisual, la Presidència de la Generalitat, a l'empara de les competències que ostenta en l'àmbit de la planificació i gestió del règim jurídic dels mitjans de comunicació social, de conformitat amb el que disposa l'article 35 del Decret 180/2004 d'1 d'octubre de 2004, pel qual s'aprova el Reglament Orgànic i Funcional de la Presidència de la Generalitat, estima oportú regular el règim general de les ajudes a què puguen accedir les empreses del sector audiovisual de la Comunitat Valenciana per a la producció de programes.
  
En virtut d'això, i d'acord amb les atribucions que em conferix l'article 35 de la Llei 5/1983, de 30 de desembre, del Consell de la Generalitat, la Resolució de 2 de novembre de 2004, del president de la Generalitat, per la qual delega determinades atribucions en distints òrgans de la Presidència de la Generalitat, així com amb el que disposa l'article 47.3, del Text Refós de la Llei d'Hisenda Pública, aprovat per Decret Legislatiu de 26 de juny de 1991 i amb un informe previ del Servici Jurídic de la Presidència, resolc:
  
Primer
  
Convocar ajudes a xicotetes i mitjanes empreses del sector audiovisual valencià per a la producció de programes de televisió i aprovar les bases i el model d'instància pel qual es regix esta convocatòria que figuren com a annex I, II i III d'esta resolució.
  
Segon
  
Estes ajudes seran finançades a càrrec del capítol IV; Secció 05, Presidència de la Generalitat; Servici 04, Secretaria Autonòmica de Relacions amb l'Estat i Comunicació; Centre Gestor 02, Direcció General de Promoció Institucional; línia codi T4027000, Ajudes a xicotetes i mitjanes empreses del sector audiovisual de la Comunitat Valenciana; Programa 462.20, Promoció Institucional, del pressupost de la Generalitat per a l'exercici 2005, per una quantia màxima de tres-cents un mil euros (301.000 euros).
  
DISPOSICIONS FINALS
  
Primera
  
En tot allò no regulat en la present resolució caldrà ajustar-se al que disposa el Decret legislatiu de 26 de juny de 1991, de la Generalitat, pel qual s'aprova el text refós de la Llei d'Hisenda Pública de la Generalitat, en la Llei 38/2003, de 17 de novembre, General de Subvencions, així com en la Llei 14/2004, de 29 de desembre, de Pressupostos de la Comunitat Valenciana, i normativa de desplegament.
  
Segona
  
S'autoritza el/la director/a general de Promoció Institucional de la Generalitat per a dictar les resolucions que siguen necessàries per al desenvolupament i aplicació del que disposa la present resolució.
  
Contra esta resolució, que posa fi a la via administrativa, es podrà interposar un recurs de reposició davant el mateix òrgan que ha dictat l'acte, en el termini d'un mes comptat des de l'endemà a la seua publicació en el Diari Oficial de la Generalitat Valenciana, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 10 de juny de 2005.- El conseller de Relacions Institucionals i Comunicació: Esteban González Pons.
  
Bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes de televisió.
  
Primera. Objecte de les ajudes
  
Constituïx l'objecte de la present resolució regular les bases de les ajudes que, en l'àmbit de competències de la Presidència de la Generalitat, es dirigixen a les xicotetes i mitjanes empreses del sector audiovisual valencià per a la producció de programes per a la seua difusió gratuïta en mitjans audiovisuals i en activitats d'interés social.
  
Segona. Destinataris de les ajudes
  
1. Podran sol·licitar estes ajudes, les xicotetes i mitjanes empreses del sector audiovisual, que estiguen radicades a la Comunitat Valenciana, que desenvolupen o puguen desenvolupar activitats de producció de programes audiovisuals, que es troben inscrites en el Registre Administratiu d'Empreses Audiovisuals de la Comunitat Valenciana de la Conselleria de Cultura, Educació i Esport de la Generalitat i que complisquen els requisits establits en l'article 13 de la Llei 38/2003, de 17 de novembre, General de Subvencions.
  
2. A efectes de la present resolució, es considerarà xicoteta i mitjana empresa segons la Recomanació de la Comissió Europea (DOCE número L 107/8, de 30 d'abril de 1996) la persona física o jurídica que reunisca els requisits següents:
  
Nombre de Treballadors segons plantilla mitjana anual
  
Dades econòmiques (en euros)
  
Xicoteta empresa
  
Fins a 50 treballadors
  
Facturació anual inferior a 7 milions d'euros o balanç general anual inferior a 5 milions d'euros
  
Mitjana empresa
  
Entre 50 i 249 treballadors
  
Facturació anual entre 7 milions i 40 milions d'euros o balanç general anual entre 5 milions i 27 milions d'euros
  
Tercera. Activitats subvencionades
  
Les ajudes es destinaran pels beneficiaris exclusivament a atendre les despeses originades per la producció de programes de qualitat amb format televisiu, amb especial interés artístic, cultural, econòmic o social, destinats a promoure i fomentar els valors més representatius de la societat de la Comunitat Valenciana.
  
Quarta. Formats
  
L'estructura dels programes serà per entregues o capítols fins a un total de 10 capítols. A més s'hauran de realitzar 5 blocs de 30 segons, els quals, hauran de ser adaptats per mitjà de subtítols o sobreimpressions i sense locució ni música per a la seua possible emissió a través de les oficines PROP. Les entregues es faran en format Betacam i DVD, i d'este últim format es presentaran 30 còpies de cada capítol. Per als blocs de 30 segons el format serà VHS i DVD.
  
A més del contingut específic cada capítol haurà de tindre una careta d'entrada amb presentació del programa i amb un tancament que incorpore el logotip de la Generalitat.
  
Els programes estaran dirigits a tots els públics, amb un format àgil, entretingut i de fàcil comprensió. Cada programa tindrà la duració de 25 minuts aproximadament.
  
Sense perjuí dels diferents formats televisius, els programes hauran de respondre a formats de caràcter divulgatiu que a títol orientatiu podran versar sobre:
  
- Sanitat, Habitatge, Ocupació, Justícia i Seguretat Pública.
  
Cada empresa presentarà la proposta incloent com a mínim un format de programa definit, i que desenvolupe el tractament temàtic i visual en qualssevol de les dues llengües oficials de la Comunitat Valenciana.
  
Quinta. Quantia de les subvencions
  
1. Les empreses interessades podran presentar tantes sol·licituds de subvenció com programes pels quals opten a ser subvencionades, però una empresa no podrà obtindre més que una subvenció i per un sol programa. La quantia màxima de cada subvenció no podrà superar els 100.333,33 euros, i en cap cas haurà de superar el cost de producció del programa.
  
2. La subvenció serà compatible amb qualssevol altres ajudes consistents en recepció de fons pels beneficiaris procedents de qualssevol administracions o ens públics o privats, excepte en el cas que la finalitat de la subvenció o ajuda coincidisca amb la de la present resolució.
  
Sexta. Drets d'emissió
  
Els drets d'emissió quedaran en propietat de la Generalitat, la qual realitzarà la seua difusió per ella mateixa o a través de terceres persones, físiques o jurídiques, de forma gratuïta en mitjans audiovisuals, i altres suports d'interés. L'emissió també podrà realitzar-se en centres de titularitat pública i en certàmens de caràcter promocional en què participe la Generalitat.
  
Els drets sobre el format del programa seran propietat dels beneficiaris de les ajudes; però durant els dos anys següents a la concessió de les ajudes els beneficiaris només podran comercialitzar dits drets amb l'autorització prèvia de la Generalitat, per a la qual cosa hauran d'efectuar la corresponent sol·licitud. Posteriorment a eixa data, la comercialització dels drets serà lliure per als beneficiaris.
  
En tot cas, els títols de crèdit de la producció hauran de fer constar sempre i en qualsevol emissió de forma visible i destacada, que ha sigut subvencionada per la Generalitat.
  
Així mateix, els beneficiaris de les ajudes s'obliguen a assumir les responsabilitats que pogueren resultar de la utilització de les imatges i altres elements creatius aportats per aquests en la realització dels programes, que pogueren derivar-se d'eventuals drets de la propietat intel·lectual, industrial o de marques, la titularitat de la qual corresponguera a terceres persones o entitats alienes a estes ajudes.
  
Sèptima. Instàncies i documentació
  
Les sol·licituds d'ajuda es presentaran en imprés normalitzat, segons model adjunt, i s'acompanyaran de:
  
a) Maqueta del programa i/o memòria-resum explicativa del programa, amb inclusió del pressupost.
  
b) Documents que acrediten la personalitat i la capacitat d'obrar de l'empresari, com ara el DNI, si es tracta de persones físiques i de l'escriptura de constitució de la societat si es tracta de persones jurídiques. En ambdós casos haurà d'aportar-se també l'alta en l'Impost d'Activitats Econòmiques en l'epígraf corresponent a la producció de pel·lícules cinematogràfiques i/o vídeos; així com l'últim rebut.
  
c) Documentació acreditativa de la identitat del sol·licitant:
  
- Fotocòpia compulsada del DNI O qualsevol altre document oficial que acredite la seua personalitat, en cas d'actuar en nom propi.
  
- Fotocòpia compulsada de l'escriptura de poder en cas d'actuar en representació de tercers.
  
d) Declaració responsable, subscrita pel representant de la societat que complix els requisits establits que cataloguen l'empresa com a xicoteta i mitjana empresa segons la Recomanació de la Comissió Europea (DOCE número L 107/8, de 30 d'abril de 1996).
  
e) Justificació de no estar sotmesos en les prohibicions per a obtindre la condició de beneficiari, assenyalades en els apartats 2 i 3 de l'article 13 de la Llei 38/2003, de 17 de novembre, General de Subvencions, la qual podrà realitzar-se per mitjà de testimoni judicial, certificats telemàtics o transmissions de dades, d'acord amb el que establix la normativa reglamentària que regule la utilització de tècniques electròniques, informàtiques i telemàtiques per l'administració General de l'Estat o de les comunitats autònomes, o certificació administrativa, segons els casos, i quan tal document no puga ser expedit per l'autoritat competent, podrà ser substituït per una declaració responsable atorgada davant una autoritat administrativa o notari públic.
  
f) Declaració responsable del sol·licitant sobre el compliment de la normativa d'integració laboral de persones amb discapacitat, o si és el cas, l'exempció de la dita obligació.
  
g) Certificat original expedit per la Tresoreria Territorial de la Seguretat Social d'estar al corrent de les obligacions de Seguretat Social.
  
h) Certificat original expedit per l'Agència Estatal d'Administració Tributària d'estar al corrent de les seues obligacions tributàries estatals.
  
i) Certificació original expedida per la Conselleria d'Economia, Hisenda i Ocupació d'estar al corrent de les seues obligacions tributàries, respecte a la Comunitat Valenciana.
  
j) Així mateix, hauran de presentar declaració responsable relativa a les ajudes rebudes per a la mateixa finalitat, de qualsevol altra administració o ens públic o privat.
  
Octava. Termini i lloc de presentació
  
Les instàncies, junt amb la documentació requerida en la base anterior, es presentaran en el termini de 30 dies naturals des de l'endemà de la publicació de la present resolució en el Diari Oficial de la Generalitat Valenciana.
  
Les sol·licituds de les ajudes dirigides a la Direcció General de Promoció Institucional, es presentaran en el Registre General de la Presidència de la, siti en el carrer de Juristes, número 10, 46846 de València, o tramitar-les per qualsevol de les formes establides en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.92).
  
Novena. Comissió avaluadora
  
La valoració de les sol·licituds serà realitzada per una comissió, constituïda per les persones següents:
  
- Titulars:
  
Presidenta: Dora Ibars Sancho (directora general de Promoció Institucional)
  
Secretària: Elvira Martínez Fernández (cap del Servici de Publicitat i Gestió)
  
Vocals:
  
José Luis Rado Arance (director de l'Institut Valencià de Cinematografia Ricardo Muñoz Suay)
  
Carmen Giner Conejos (tècnica del Servici de Publicitat i Gestió)
  
Ximo Pérez Mateo (president de l'EAVF- Empreses Audiovisuals Valencianes Federades)
  
- Suplents:
  
Juan Gisbert Moya (cap del Servici de Comunicació)
  
Blas Huerta Sánchez (tècnic mitjà de Mitjans de Comunicació)
  
José Luis Montesinos (cap de Negociat de Publicitat)
  
La dita comissió elevarà la corresponent proposta de resolució al conseller de Relacions Institucionals i Comunicació, la qual una vegada dictada, serà publicada en el Diari Oficial de la Generalitat Valenciana, segons el que es disposa en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Com a criteris generals de valoració, a més del que establix la base tercera, es tindrà en compte:
  
1. Qualitat artística i tècnica, dinamisme en les imatges i elements que ho facen atractiu, originalitat i interés formatiu i informatiu del projecte de producció (40%).
  
2. Contribució al coneixement i difusió de l'activitat realitzada per la Generalitat en relació amb el foment dels diversos aspectes (socials, econòmics, educatius, i culturals) que redunden en benefici de la societat valenciana (25%).
  
3. Foment de l'ús del valencià (10%).
  
4. Foment del sector audiovisual de la Comunitat Valenciana (15%).
  
5. Realització del rodatge dels programes a la Comunitat Valenciana, a no ser que es justifique documentalment que per necessitats del guió es requerisquen altres localitzacions (10%).
  
Deu. Termini de resolució
  
L'administració està obligada a dictar una resolució expressa i a publicar-la en el termini màxim de tres mesos des de l'endemà de la publicació en el Diari Oficial de la Generalitat Valenciana de la resolució de convocatòria. Transcorregut tal termini sense que haguera recaigut una resolució expressa, s'entendran desestimades per silenci administratiu les sol·licituds presentades, sense perjuí que subsistisca l'obligació de l'administració de dictar una resolució expressa i de publicar-la.
  
Onze. Obligacions dels beneficiaris
  
1. Són obligacions dels beneficiaris:
  
a. Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.
  
b. Justificar davant l'òrgan concedent o l'entitat col·laboradora, si és el cas, el compliment dels requisits i condicions, així com la realització de l'activitat i el compliment de la finalitat que determinen la concessió o benefici de la subvenció.
  
c. Sotmetre's a les actuacions de comprovació, a efectuar per l'òrgan concedent o l'entitat col·laboradora, si és el cas, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant quanta informació li siga requerida en l'exercici de les actuacions anteriors.
  
d. Comunicar a l'òrgan concedent o l'entitat col·laboradora l'obtenció d'altres subvencions, ajudes, ingressos o recursos que financen les activitats subvencionades.
  
Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
  
e. Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant la Seguretat Social, en la forma que es determine reglamentàriament, i sense perjuí del que establix la disposició addicional dihuitena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
f. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.
  
g. Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
  
h. Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions.
  
i. Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
  
2. La rendició de comptes dels perceptors de subvencions, a què es referix l'article 31.3 de la Llei 7/1998, de 5 d'abril de funcionament del Tribunal de Comptes, s'instrumentarà a través del compliment de l'obligació de justificació a l'òrgan concedent o entitat col·laboradora, si és el cas, de la subvenció, regulada en el paràgraf b de l'apartat 1 d'esta base.
  
3. La declaració judicial o administrativa de nul·litat o anul·lació de la resolució de concessió de subvenció comportarà l'obligació de tornar les quantitats percebudes en els termes establits en els articles 36 i següents de la Llei 38/2003, de 17 de novembre, General de Subvencions.
  
4. L'incompliment de les anteriors obligacions donarà lloc a l'existència de les responsabilitats que corresponguen, aplicant-se el règim sancionador establit en els articles 52 i següents de la Llei 38/2003, de 17 de novembre, General de Subvencions.
  
5. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, que siguen coincidents amb l'objecte d'esta resolució podrà donar lloc a la modificació de la resolució de concessió.
  
Dotze. Justificació i pagament de subvencions
  
1. Per al cobrament de les ajudes, les entitats beneficiàries hauran de presentar una memòria descriptiva de les activitats exercides amb les factures o justificants de pagament.
  
2. Les factures o justificants presentats hauran de ser documents originals, i seran emesos a nom de l'entitat subvencionada.
  
3. Les justificacions corresponents a col·laboracions figuraran en rebuts on consten les dades del perceptor, el seu NIF, el concepte pel qual es retribuïx i la retenció corresponent a l'IRPF, així com les dades de l'entitat.
  
4. Si dels justificants de despeses presentats resultara un import inferior a l'ajuda concedida, es procedirà, previ tràmit d'audiència, a la reducció de la subvenció en la quantia necessària perquè l'ajuda no supere la despesa justificada.
  
5. Les entitats beneficiàries hauran de presentar la documentació indicada en els números anteriors, abans del 15 de novembre de l'exercici corrent.
  
6. Les ajudes, una vegada adjudicades, podran fer-se efectives d'acord amb el que es disposa en l'article 47 bis del Text Refós de la Llei d'Hisenda Pública de la Generalitat; és a dir: el 40% podran lliurar-se immediatament una vegada concedides, prèvia aportació d'aval reglamentàriament constituït per un import del total de la quantitat pagada, a favor de la Presidència de la Generalitat, un 20% es pagarà després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció, i la resta l'abonarà la Generalitat una vegada el beneficiari justifique el compliment del que s'ha acordat.
  
7. En el supòsit de contemplar-se la possibilitat d'efectuar bestretes de pagament sobre la subvenció concedida, tal bestreta haurà de garantir-se per mitjà d'aval bancari.
  
Tretze. Preferència en la concessió de subvencions
  
1. Tindran preferència en l'adjudicació, en cas d'empat de les millors proposicions en la puntuació final obtinguda pels sol·licitants, aquelles empreses que acrediten, amb anterioritat a la publicació de la present resolució, ocupar a un major percentatge de treballadors discapacitats en relació amb les respectives plantilles d'estes, o bé es comprometen a contractar un percentatge major de treballadors discapacitats durant l'àmbit temporal de la subvenció.
  
2. La preferència serà aplicable en les situacions següents:
  
a) Empreses que, comptant amb menys de 50 treballadors i no tenint l'obligació legal de contractar treballadors discapacitats, acrediten tindre en la seua plantilla a treballadors discapacitats.
  
b) Empreses que, comptant amb 50 o més treballadors i tenint l'obligació legal prevista en l'article 38.1 de la Llei 13/1982, de 7 d'abril, d'Integració Social dels Minusvàlids, acrediten tindre en la seua plantilla un percentatge major de treballadors discapacitats que el previst en la legislació vigent.
  
3. Quan no siga possible la incorporació de treballadors discapacitats a les empreses sol·licitants, per la impossibilitat que els servicis d'ocupació públics competents, o les agències de col·locació, puguen atendre l'oferta d'ocupació després d'haver efectuat totes les gestions d'intermediació necessàries per a donar resposta als seus requeriments i concloure-la amb resultat negatiu, l'adjudicació s'efectuarà a l'empresa que acredite un increment en les quotes prevista en la normativa vigent per a les mesures alternatives a la contractació de treballadors discapacitats, amb anterioritat a la publicació de la present resolució, o bé durant l'àmbit temporal de la subvenció.